hy hy hy hy hy hy hy hy hy hy hy hy hy hy hy hy hy es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy hy hy en hy hy hy fr hy hy hy hy hy hy hy hy hy hy hy hy hy hy fr en hy hy
Econews.am | Ահազանգ․ Էջմիածնի կենտրոնում 2 ժամ շարունակ կրակել և սպանել են կենդանիների (տեսանյութ)
Զգուշացում. հրապարկումը պարունակում է դաժանություն ցուցադրող կադրեր:
Վաղարշապատ քաղաքում անտուն կենդանիների սպանդ է տեղի ունեցել։
Ոստիկանությունը ժամանել է ժամեր անց։
Անհայտ է, թե քանի կենդանի է սպանվել, քանի որ դիակները չեն հայտնաբերվել, սակայն հայտնաբերվել է 3 վիրավոր կենդանի, որոնք այժմ օգնություն են ստանում կենդանաբուժական կլինիկայում։ Դեպքի առնչությամբ հանցագործության մասին հաղորդում է ներկայացվել ՀՀ ոստիկանություն։
Միևնույն ժամանակ, ՀՀ ոստիկանության Արմավիրի մարզային վարչության Վաղարշապատի բաժնի պետ Արթուր Բդոյանը՝ խոսելով դեպքի մասին, ասել է․ «Ես 3 հատ ահազանգ ունեմ գիշերվա հետ կապված, ունեմ նաև Քաղաքապետարանի գրությունը։ Հիմա բացի դրանից ես ձեզ ավելին ասեմ, բան չունեմ ասելու, ճիշտ եք անում՝ պաշտպանում եք կենդանիներին, բայց նույն այդ կենդանիներին, ես պարզ ասեմ, ստեղ մի հատ էլ մեր բակում կա շուն, որին ես վերացնելու եմ հաստատ․․․ ոչ թե կրակելու եմ, այլ տանելու եմ վերացնեմ, որովհետև արդեն մոտավորապես 6-7 հոգու գզել է»։
Ոստիկանության գնդապետ Արթուր Բդոյանի վերոնշյալ մտքերը, հավանաբար, բացատրում են, թե ինչո՞ւ է ոստիկանությունը 2 ժամ ուշ արձագանքել ահազանգերին։
Այս մասին ահազանգել է նաև Դինգո Թիմ ՀԿ-ը՝ գրելով․ «Դուք հասկանում եք չէ՞, որ սա անողները մեր շրջապատում են ապրում իրենց նորմալ մարդու տեղ դրած․․․ Դուք հասկանում եք չէ՞, թե ինչ վտանգավոր մարդիկ են սրանք։
Նման մարդիկ սովորաբար կպնում են մարդկանց ամենաթույլ տեղերին, թե բա "հարձակվում են երեխանեի վրա"․․․ Եթե դու՛ք, որ "բանական էակ եք", ասել է թե "մարդ եք", ու բանական լինելով հանդերձ եք ձեզ էսպես պահում, ապա ի՞նչ եք սպասում բանականություն չունեցող կենդանուց, որը փողոցում է մեր՝ "բանական մարդու" երեսից։
Չէ՛, դուք բանական մարդ չեք, մի անբանական, բնազդներով ապրող կենդանի էլ դուք եք, սրան ուրիշ բացատրություն չկա»։
Կենդանիների նկատմամբ դաժան վերաբերմունքի մասին ահազանգեր են հնչում Հայաստանի տարբեր վայրերից՝ Զվարթնոց, Գյումրի, Հրազդան և այլն։ Կենդանիները ենթարկվում են դաժան սպանդի, քանի որ ՀՀ-ը, մասնավորապես՝ համայնքների գերկշիռ մասը, չեն իրականացնում ստերջացման համալիր ծրագիր։ Բացի այդ, օրինակ՝ Վաղարշապատ քաղաքում իրականացվել է ստերջացման ծրագիր, սակայն քիչ քանակությամբ և սպանդի հետևանքով սպանվել և վիրավորվել են նաև համայնքային բյուջեի միջոցներով ստերջացված կենդանիներ։ Այսպիսով, մայիսի 12-ի գիշերը ոչ միայն կենդանիների նկատմամբ է դաժան վերաբերմունք ցուցաբերվել (ՀՀ քրեական օրենսգիրք, հոդված 258.2), բնակելի վայրում կիրառվել է հրազեն, ինչի հետևանքով կարող են նաև մարդիկ սպանվել կամ վնասվել, այլև վնաս է հասցվել համայնքային բյուջեին։ Այս երևույթը կրում է համատարած բնույթ։
Կենդանիների սպանդն այս եղանակով ոչ միայն դաժան վերաբերմունք է, այլև խնդրի լուծման ամենաանարդյունավետ եղանակը, ինչն ունի մի շարք հիմնավորումներ։ Ամենահավաստի փաստարկն այն է, որ ՀՀ-ում տասնյակ տարիներ շարունակ կենդանիների սպանդ է իրականացվել, սակայն խնդիրը չի լուծվել։
Ընդգծենք, որ ՀՀ քրեական օրենսգիրքը կենդանու նկատմամբ դաժան վերաբերմունքի համար նախատեսում է քրեական պատասխանատվություն:
Հոդված 258.2. Կենդանու նկատմամբ դաժան վերաբերմունքը
1. Կենդանու նկատմամբ դաժան վերաբերմունքը, այն է` կենդանու կյանքի ընդհատումը խեղդելու, կախելու, մասնատելու, ուժեղ հարվածելու, մտրակելու, հրազենով կրակելու, թունավորելու կամ այնպիսի նյութ ներարկելու միջոցով, որ հանգեցնում է դաժան կամ ցավոտ մահվան, ողջ վիճակում կենդանուն մաշկահատելը, անդամահատելը, կրակը նետելը, բարձրությունից կամ փոխադրամիջոցներից նետելը, կենդանիների մարտեր կազմակերպելը և իրականացնելը, ինչպես նաև կենդանիների նկատմամբ սահմանված կարգի խախտմամբ գիտաուսումնական փորձարկումներ կատարելը և այլ դաժան վերաբերմունքը`
պատժվում է տուգանքով` նվազագույն աշխատավարձի հարյուրապատիկից երեքհարյուրապատիկի չափով, կամ կալանքով` մեկից երեք ամիս ժամկետով, կամ ազատազրկմամբ` առավելագույնը մեկ տարի ժամկետով:
2. Նույն արարքը, որը կատարվել է`
1) մի խումբ անձանց կողմից նախնական համաձայնությամբ,
4) երկու կամ ավելի կենդանիների նկատմամբ`
պատժվում է տուգանքով` նվազագույն աշխատավարձի երեքհարյուրապատիկից հինգհարյուրապատիկի չափով, կամ ազատազրկմամբ` մեկից երեք տարի ժամկետով:
Սույն հրապարակումը հանդիսանում է հաղորդագրություն հանցագործության մասին, ուստի EcoNews.am բնապահպանական տեղեկատվական կայքը հրավիրում է ՀՀ ոստիկանության, մյուս իրավապահ մարմինների ուշադրությունը:
Ծանուցում. ենթադրյալ հանցանքի մեջ կասկածվողը կամ մեղադրվողը համարվում է անմեղ, քանի դեռ նրա մեղավորությունն ապացուցված չէ ՀՀ քրեական դատավարության օրենսգրքով սահմանված կարգով` դատարանի` օրինական ուժի մեջ մտած դատավճռով:
«Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/ Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/ Ինչպես հայ գիտնականները «դատապարտեցին» 45 ընձուղտների Անբարեխղճության և կենդանիների անկման շղթան Երևանի կենդանաբանական այգում /մաս 3/ Ահազանգ․ Համատարած կրակում են ամբողջ Հայաստանով մեկ․․․ (տեսանյութ)
Հաշվարկվել է 5.302.860 ՀՀ դրամի չափով շրջակա միջավայրին հասցված վնաս 27/Սեպտեմբեր/2022 - 18:15 Ինչպիսի սեպտեմբեր է սպասվում․ կլիմայական բնութագիրն ու ամսական կանխատեսումը 26/Սեպտեմբեր/2022 - 15:20 Առաջիկա 5 օրվա եղանակի կանխատեսում 26/Սեպտեմբեր/2022 - 11:22 Փոշեփոթորիկ Երևանում․ օդում փոշու կոնցենտրացիան հսկայական ծավալների է հասնում 26/Սեպտեմբեր/2022 - 10:31 Հաշվարկվում է Ջերմուկում բնությանը հասցված վնասի չափը 20/Սեպտեմբեր/2022 - 16:20 Լոռվա Ամրոց ՍՊԸ-ն փորձում է շրջանցել օրենքը և Ձորագետի վրա փհէկ կառուցել 20/Սեպտեմբեր/2022 - 15:39 Որքան կպահպանվի տաք եղանակը․ կանխատեսում 19/Սեպտեմբեր/2022 - 13:28 FPWC-ն կոչ է անում համաշխարհային բնապահպանական համայնքին դատապարտել ադրբեջանական ագրեսիան 15/Սեպտեմբեր/2022 - 16:42 Բացասական եզրակացություն՝ Գլաձորի հանքի երկրաբանական ուսումնասիրությունների ծրագրին 2/Սեպտեմբեր/2022 - 20:25 Կզովանա․ առաջիկա 5 օրվա եղանակի կանխատեսում 2/Սեպտեմբեր/2022 - 15:10 «Բունկայի ընկերները»․ 70 000-ից ավելի մարդ կոչ է անում օգնել Երևանի կենդանաբանական այգու փ... 2/Սեպտեմբեր/2022 - 12:04 Գեղարքունիքի մարզում ապօրինի հանքեր են հայտնաբերվել 1/Սեպտեմբեր/2022 - 14:12 Թեփի պարկերով քողարկված ապօրինի փայտանյութ է հայտնաբերվել 29/Օգոստոս/2022 - 18:03
«Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/
Առաջին մասը կարդացեք «Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/» հոդվածում։ Նախորդ հոդվածում Արևիկ Մկրտչյանի, Արսեն Գասպարյանի, Ոսկեհատ Գրիգորյանի և Իման Մեմարիանի օգնությամբ քննարկել ենք «Կրկեսն առանց կենդանիների» գաղափարի առաջացման
Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/
Շարունակությունը կարդացեք՝ հաջորդ հոդվածում,որը կհրապարակվի շուտով։ Խնդիրները նրա համար են, որ լուծումները չլինեն սպասված տեղերում։ Հոգեթերապիայի սկզբունքներ Քանի՞ օնլայն պետիցիայի եք հանդիպել համացանցում և քանի՞սն եք ստորագրել՝ վարկյաններ անց մոռանալով այդ մասին․․․ բայց դրանք իրականանալու ունակո
Կոռուպցիոն շղթա, թե՞ փրկօղակ․ ի՞նչ է կատարվում Երևանի կենդանաբանական այգում /մաս 1/
Կարդացեք շուտով՝ Սոված կենդանիների հետքերով․․․ /մաս 2/ «Մենք այն ենք, ինչ մենք ուտում ենք» /մաս 3/ Վերհիշե՛ք՝ միջինում քանի՞ անգամ եք լսել՝ «Կենդանաբանական այգում կենդանիները սոված են, ո՞վ գիտի ինչ են կերակրում, հավանաբար հին-էժան-փչացած սնունդ են տալիս» և այլ խոսակցու
Հաշվարկվել է 5.302.860 ՀՀ դրամի չափով շրջակա միջավայրին հասցված վնաս 27.Սեպտեմբեր.2022 | 18:15
EcoNews.am բնապահպանական տեղեկատվական կայքը հիմնադրվել է 2012 թվականին։ EecoNews.am բնապահպանական տեղեկատվական կայքի նպատակն է վերհանել ու հանրությանը ներկայացնել մեզ շրջապատող բնապահպահպանական խնդիրները, տեղեկատվական աջակցություն ցուցաբերել բնապահպանական խնդիրներով մտահոգված, հասարակական կամավորական գործունեություն իրականացնող բնապահպանական նախաձեռությունների ներկայացուցիչներին և կազմակերպություններին: Econews.am բնապահպանական տեղեկատվական կայքը, դառնալով այլընտրանք բնապահպանական խնդիրների ուղղությամբ հայալեզու տեղեկատվություն տրամադրող մասնագիտացված լրատվամիջոցների շրջանակներում, իր ընթերցողներին տրամադրում է հավաստի տեղեկատվություն` ներկայացնելով խնդրով հետաքրքրված բոլոր կողմերի կարծիքներն ու մտահոգությունները, լուսաբանում է ոլորտում առկա անցուդարձը և կարևոր իրադարձությունները: Կայքի գործունեության սկզբունքն է տրամադրել անկողմնակալ և չեզոք տեղեկատվություն` պահպանելով բոլոր կողմերի իրավունքները:
+374 98 50 99 39
2012 - 2022 © Բոլոր իրավունքները պաշտպանված են: EcoNews.am բնապահպանական տեղեկատվական կայքի նյութերի օգտագործումն առանց հղման արգելվում է: Հրապարակման հեղինակի կարծիքը ոչ միշտ է համընկնում խմբագրության կարծիքի հետ: Գովազդների բովանդակության համար պատասխանատվությունը գովազդատուներինն է: Website By